CELEX: 62016TN0852
Language: lt
Date: 2016-11-30 00:00:00
Title: Byla T-852/16: 2016 m. lapkričio 30 d. pareikštas ieškinys byloje Access Info Europe/Komisija

20.2.2017   
            
            
               LT
            
            
               Europos Sąjungos oficialusis leidinys
            
            
               C 53/32
            
         2016 m. lapkričio 30 d. pareikštas ieškinys byloje Access Info Europe/Komisija
   
   (Byla T-852/16)
   (2017/C 053/40)
   Proceso kalba: anglų
   
      Šalys
   
   
      Ieškovė: Access Info Europe (Madridas, Ispanija), atstovaujama advokatų O. Brouwer, E. Raedts ir J. Wolfhagen
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2016 m. rugsėjo 19 d. Komisijos sprendimą C(2016) 6030, kuriuo atsisakyta pagal Reglamentą (EB) Nr. 1049/2001 (1) leisti susipažinti su ieškovės prašomais dokumentais;
            
         
               —
            
            
               nurodyti Komisijai padengti ieškovės bylinėjimosi išlaidas, įskaitant visų įstojusių į bylą šalių išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi keturiais pagrindais.
   
               1.
            
            
               Pirmajame ieškinio pagrinde nurodyta, kad Komisija netinkamai taikė Reglamento (EB) Nr. 1049/2001 4 straipsnio 1 dalies a punkto trečią įtrauką, nes nusprendė, jog susipažinimas su prašomais dokumentais labai pakenktų tarptautiniams santykiams.
            
         
               2.
            
            
               Antrajame ieškinio pagrinde nurodyta, kad Komisija netinkamai taikė Reglamento (EB) Nr. 1049/2001 4 straipsnio 2 dalies antrą įtrauką, nes nusprendė, jog susipažinimas su prašomais dokumentais labai pakenktų bylose T-192/16, T-193/16 ir T-257/16 vykstančių teismo procesų apsaugai, o susipažinimas su minėtais dokumentais pakenktų Komisijos interesui prašyti teisinės pagalbos ir gauti atvirą, objektyvų ir išsamų patarimą. Šiame pagrinde taip pat nurodyta, kad Komisija nepripažino, jog susipažinimas su prašomais dokumentais turi viršesnį viešąjį interesą ir dėl šios priežasties jie turi būti atskleisti.
            
         
               3.
            
            
               Trečiajame ieškinio pagrinde nurodyta, kad Komisija netinkamai taikė Reglamento (EB) Nr. 1049/2001 4 straipsnio 3 dalies pirmą ir antrą pastraipas, nes nusprendė, jog susipažinimas su prašomais dokumentais labai pakenktų sprendimų priėmimo procesui, ir (arba) nepripažino viršesnio viešojo intereso egzistavimo, ypač atsižvelgiant į tai, kad šis sprendimų priėmimo procesas yra pasibaigęs.
            
         
               4.
            
            
               Ketvirtajame ieškinio pagrinde subsidiariai nurodyta, kad Komisija netinkamai taikė Reglamento (EB) Nr. 1049/2001 4 straipsnio 6 dalį, nes neleido susipažinti bent jau su dalimi prašomų dokumentų ir atsisakė leisti susipažinti su jais visais.
            
         
      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001, p. 43; 2004 m. specialusis leidimas lietuvių k., 1 sk., 3 t., p. 331).